पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के चेन को तोड़ने के लिए सरकार ने लॉकडाउन लगाया है। लेकिन जिले के कई बाजारों में दुकानदार इस नियम को पालन नहीं कर रहे हैं। लॉकडाउन नियम के अनुसार कुछ दुकानें 11:00 बजे तक खोलनी है, कुछ दुकान तो खुलनी ही नहीं है।फारबिसगंज प्रखंड क्षेत्र के परवाहा हाट पर दुकानदारों की मनमानी जारी है। लॉकडाउन के बावजूद कई दुकानदार चोरी छिपे अपनी दुकान चला रहे हैं। पुलिस जाने के बाद ये दुकानदार चोर फाटक से बेरोकटोक अपने धंधे को चला रहे हैं। समय कोई भी हो धंधा कोई भी परवाहा हाट पर आपको सब सामान उपलब्ध होगा। समस्या तो ये है कि जिस दुकानदार के घर कोविड पेशेंट हैं वो भी खुलेआम दुकानदारी कर रहे हैं। इस विषय में परवाहा पुलिस कैंप प्रभारी विश्वमोहन पासवान बताते हैं कि लोगों को खुद भी समझना चाहिए कि महामारी में सरकारी गाइडलाइंस का पालन हो, लेकिन ये दुकानदार समझने के लिए तैयार ही नहीं हैं और ना हीं आमलोग समझ रहे हैं। कैंप प्रभारी ने बताया कि कड़ाई के बावजूद लोग चोरी छिपे काम कर रहे हैं जो गैरकानूनी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn